**SZAKMAI BESZÁMOLÓ**

**projekt száma:** TOP\_PLUSZ-3.1.3-23-HE1-2024-00020

**projekt címe:** Petőfibánya község által vezetett konzorciumban megvalósuló helyi humán fejlesztések

**Megvalósító:**

**[program neve] FOCITÁBOR 2025.**

**[program időpontja] 2025. június 30.- 2025. július 04.**

2025. június 30-án indult a Focitábor a petőfibányai Sportcentrum területén.

Sátortábor jellegű, 0-24 óráig felügyeletet biztosító programon a végleges létszám 30 gyermek és 4 felnőtt felügyelő volt. A célcsoport elsősorban az U7 és az U9-es korosztály volt.

A kormányhivatal népegészségügyi feladatkörében eljáró Hatvan városi járási hivatalánál, valamint a körzeti felnőtt és gyerekorvosoknál előzetesen megtett bejelentéseket követően, beszerzésre kerültek az önkéntes segítők erkölcsi bizonyítványai, a közreműködő segítőkkel megkötötte Petőfibánya Községi Önkormányzat az önkéntes segítői jogviszony létesítéséről szóló szerződéseket.

A szülők részére elektronikus formában került kiküldésre a Hozzájáruló, valamint az Egészségügyi Nyilatkozat, a Focitábor Házirendje, a Focitáborra vonatkozó tájékoztató, valamint a Közegészségügyi Hivatal által ajánlott tájékoztatók is.

Az első tábori napot megelőző délutánon a sátorok állítását a szülők és az önkéntes segítők közösen végezték.

Hétfőn reggel 7:30 és 08:00 között izgatottan érkeztek a gyerekek a sátortábor területére.

Minden nap délelőtti és délutáni fociedzéseket tartott a vezetőedző a futballistáknak.

A tábor napirendjét különböző ügyességi versenyek színesítették.

A tábor ideje alatt Molcsán Márió kardió edzést tartott a gyerekeknek.

Beleznai Léna, helyi származású, fiatal labdarúgó is látogatást tett a táborban, aki jelenleg a Ferencvárosi Torna Klub köreiben sportol. A gyerekek lelkesen hallgatták előadását a „nagyok közötti” sportéletről, valamint hasznos tanácsokkal látta el focista palántáinkat. Hatalmas motiváló erővel hatott a petőfibányai gyerekekre, hogy találkozhattak valakivel, akinek ugyanonnan indult pályafutása, mint ahol ők vannak.

2025. július 02-án, szerdán a Budapesten található Groupama Arénában szerveztünk kirándulást a gyerekeknek. A csoport megtekinthette az épületben kiállított tárlatot, valamint a csoportvezetés alkalmával részletes képet kaptak a egy hatalmas futball stadion életéről, működéséről.

A hideg étkeztetést az önkéntes segítők a táborban előkészített reggelivel és vacsorával oldották meg, napi 4 alkalommal, beépítve a tízórait és az uzsonnát is a gyerekek étrendjébe.

A napi egyszeri melegétkeztetés egy hatvani étkeztetőcég biztosította, a gyerekek minden nap levest és főételt kaptak ebédre.

A tábor péntek délután 16:00-kor ért véget, sátorbontással, melyben a szülők aktívan szerepet játszottak, mind amellett, hogy végtelen boldogság volt viszont látni gyermekeiket.

 ………………………………….

 Juhász Péter

 Polgármester